pressemeddelse

Juli 2017

Det globale Peugeot-salg går 15 % frem

**Med 1.025.000 solgte enheder ultimo juni tegner Automobiles Peugeot sig for en fremgang på 15 % og mærket er dermed på rette kurs for at opnå sit mål om at sælge 2 mio. biler i 2017.**

Mærkets salg uden for Europa er steget med 46 % og udgør 41 % af det samlede salg, hvilket følger målet om at realisere 50 % salg uden for Europa i 2020.

Peugeots kommercielle succes er trukket af hele modelprogrammet, men især én model skiller sig ud: Den nye 3008 SUV.

Siden introduktionen i oktober 2016 er den solgt i mere end 205.000 eksemplarer, hvilket den franske avis Le Monde fremhæver som en unik kommerciel præstation for en fransk bil i denne prisklasse\*. Brand CEO for Automobiles Peugeot, Jean-Philippe Imperato siger selv om succesen. *”Hos Peugeot har vi ikke oplevet dette i næsten 20 år. Sidste gang må have været i 1999 med 206´eren”.*

Ud over salgstallene markerer 3008 ved, at hele 83 % af de solgte versioner er topniveauerne Allure, GT Line eller GT.

Den store efterspørgsel giver travlhed på fabrikken i Sochaux, hvor 3008 bliver produceret. Det betyder bl.a., at man har øget antallet af nat- og weekendhold og samtidig er der planer om at ansætte 1000 ekstra medarbejdere.

Peugeot 3008 er netop blevet belønnet med Red Dot Product Design prisen for både sit eksteriør design og det unikke PEUGEOT i-cockpit.

\*http://www.lemonde.fr/economie/article/2017/07/13/peugeot-fait-des-etincelles-avec-son-4-4-urbain-3008\_5160012\_3234.html?xtmc=peugeot&xtcr=1